Sul vintin a oa . Ur wech ouzhpenn e oa kouezhet ar steredenn Absint war mammenn an dourioù , evel ma skriv ken brav Sant Yann Avielour , setu e oa bet troet an drederenn deus dour ar vourc ' h e pastis ha lonket kenkent gant pratikoù an daou ostaleri , asambles gant an div drederenn a chome . Laouen e oa Yann Geignard o tont war droad eus ar vourc ' h , da gentañ dre ma ne oa ket un den kintus dre natur , da eil dre ma oa bet taer war an apero , asambles gant kamaraded kozh dezhañ . Evet e oa bet prop , evel ma vez lavaret en terrouer . Mes , ba , deuet e oa a - benn da chom dizimez , ha d ' ar sul dreist pep tra e c ' helle gwelet pegen gwelloc ' h e oa e stad eget hini lod eus e vignoned a - viskoazh hag a vefe graet beg prennet ha fas karn oute en ur arruet er gêr . Dirak e di e kav ur wetur , un Opel , gant ur vaouez yaouank e - barzh , hag a deu er - maez pa wel anezhañ o tont . - Sell ! Muriel Derrien . Penaos ' mañ kont gant da vamm ? - Pareet , sellit , ' mod all ne vijen ket amañ . An deiz war - lerc ' h diouzhtu , en ur sevel , n ' he doa ket santet netra ken , ha kousket he doa ouzhpenn evel ur babig . Setu eo aet kenkent da flechañ ; hag hiriv emañ da vizitañ Sant - Maloù ha Granville ha n ' onn ket petra tout ken gant kleub ar re gozh . - Mat he deus graet . Setu e oa dit - te da zont da welet an diskonter kozh . . . - Beñ ya . Abaoe un nebeud devezhioù e oa o klemm gant he zona , bet o welet ar Piton e Gwerliskin , n ' onn ket e pelec ' h en deus kavet hennezh e barch medisin , ne ' c ' h ae ket gwelloc ' h ganti , bepred . Setu ' m boa lâret dezhi , ' mod - se , ha ma ' c ' h afemp da welet Yann Geignard e Lohueg ? Ne c ' hell ket ober droug dit , setu ' m boa kaset anezhi ganin . - Er wez - se e ra an dud ar peurliesañ . Evit lâret ar wirionez , nebeutoc ' h - nebeutañ a vez . . . - Ma , kavet he deus gras o tont amañ d ' ho kwelet , bepred , a gendalc ' h ar vaouez yaouank . Lâret he deus din paeañ kement hag ur vizit e ti ar medisin . Mat eo ? - ' Giz ma vo e vo mat , ' forzh penaos . Gwechall e veze roet din un hanter zousenn uoù , pe ul livr amann , pe ul litrad laezh , pe un tamm kig sall , gwelet a rez ? Dastum a ra ar C ' heignard kozh ar bilhed kant lur hag ar pezh dek lur . Broudañ a ra ar pezh pemp lur a chom etrezek Muriel : - Gwenneg ar chañs . Chañs da ' z vamm da chom yac ' h e - pad ur pennad mat , ha da vont da riboulat meur a wech c ' hoazh gant kleub ar re gozh . - O , ma teu dezhi klañvañ , ec ' h ouvezin e pelec ' h dont en - dro , eme Vuriel gant ur mousc ' hoarzh . C ' hoarzhin a ra Yann , en imor vat gant ar c ' hwec ' h apero emañ o paouez diskenn e ti Robert Not , er vourc ' h . - E oan o konto diwar - benn se gant Mamm , a - raok dec ' h , en telefon . Penaos ' peus desket ar vicher - se , Yann ? - Desket ? Diskontañ ' m eus desket gant ma zad - kozh . - Mes n ' eo ket tout diskontañ , moarvat . Ret eo bezañ donezonet ivez un tammig , n ' eo ket ? - Donezonet n ' ouvezan ket . Ret eo bezañ ganet e miz Eost , da gentañ ; se zo evel kizhier miz Eost , mat da sikour al laer amann , mes nul da logota . Kement den ha kement loen ganet e miz Eost zo sorser tamm pe damm . Mes daoust hag - eñ e c ' heller krediñ eo Yann Geignard ur sorser , pa weler anezhañ o vousc ' hoarzhin en ur ziskouez e zent melen ? - Memestra , evit pareañ ur c ' hleñved , e rankit lazhañ meur a vikrob . . . Hag ouzhpenn , evit ar zona , sañset ec ' h eo ur virus ! - Aaah , diwall mat ! N ' eo ket pareañ hec ' h - unan he deus graet da vamm , ha n ' eo ket bet koazhet ar virus en un taol . En gwirionez , ec ' h eo me ' m eus sammet bec ' h ar c ' hleñved war ma chouk ; ya , ya , sammet ' m boa he zona , ha kenkent ma oac ' h aet kuit , ' m boa klasket ur plas da daoler anezhañ , ur plas ma ne c ' hell ket ober droug : un toull mein , korn ur park gant drêz pe linad , ul lanneg kozh zo mat evit se . Ar wech - mañ ne oan ket aet pell , taolet ' m boa anezhañ war ar bern teil . Chom a ra skodeoget Muriel , teknikourez war ar boued loened , kustum ouzh penisillin , siklosporin ha me ' oar . . . - Pesort kleñvedoù tout oc ' h gouest da bareañ , evel - se ? Ober a ra ar paotr ur jestr gant e zorn . Ne oar ket ? Ne faot ket dezhañ lavaret ? C ' hoarzhin a ra , bepred : - Te ' feus ur c ' hleñved da bareañ ha ne gredez ket lâret din , n ' eo ket gwir ? - Fidamdoue , nann ' hat . . . ' Welan ket . . . Yac ' h on . - Deus gwelet da benn , me zo sur ne gredez ket ar pezh am eus displiket dit . Setu , lâr din , sur ' feus ur c ' hleñved bihan , marteze ur vizerig a netra , un dister diaezamant bennaket o hegasiñ ac ' hanout . Ur pistig pe un tamm burbu pe . . . N ' ouvezan ket , me . . . - Ma Doue , nann ' hat . . . War - bouez dek lur a re , marteze ? Ha lopata a ra war he divlez gant he daouarn . Sellet a ra Yann outi gant un aer mantret ; evit ar wech en deus bet kavet bravoc ' h ar merc ' hed a oa kig dioute . Gwelloc ' h rontoc ' h evit pikoc ' h , evit dreveziñ ar c ' hrennlavar . Hag homañ , ma fe , zoken ma n ' eo ket ur bern eskern dichapet deus ar garnell , e tle bezañ brav d ' he gwaz delc ' her anezhi etre e zivrec ' h . Hag emañ - hi o klask koll c ' hoazh ? Biskoazh ! Gant imor ha nerzh e c ' hwec ' h banne , en em sant prest da bareañ n ' eus forzh pesort kleñved , zoken hennezh : - Se ' m eus ket bet graet biskoazh , nemet e c ' hellan esaeañ , da welet . Displegañ a ra ar c ' hanape a zo dirak e bost tele . - Gourvez amañ , sell , war da gof . Gourvez a ra ar plac ' h . Pozañ a ra ar C ' heignard e zaouarn war he zalier ha war he feskennoù ( ma Doue i ' e ' ta , deus pelec ' h e kav dezhi e teuin a - benn da dennañ lard ? ) ha dibunañ a ra e rimadell :